b"\n_START_ARTICLE_\nKarskas\n_START_PARAGRAPH_\nKarskas (norv. Karsk, i\xc5\xa1 sen. skand. karskr 'sveikas, gyvas, \xc5\xbevalus')\xc2\xa0\xe2\x80\x93 skandinavi\xc5\xa1kas alkoholinis kokteilis, kava su namine ar degtine, kartais su \xc5\xa1auk\xc5\xa1tu cukraus. Dalis m\xc4\x97g\xc4\x97j\xc5\xb3 teigia, kad tinkamiausias alkoholinis komponentas karske yra namin\xc4\x97.\n_START_SECTION_\nKilm\xc4\x97\n_START_PARAGRAPH_\nTiksli karsko kilm\xc4\x97 n\xc4\x97ra \xc5\xbeinoma, ta\xc4\x8diau manoma, kad jis XIX a. prad\xc5\xbeioje buvo populiarus buvusiame Norvegijos regione Bohuslene (Bohusl\xc3\xa4n). Antroje XIX a. pus\xc4\x97je jis plito visoje Norvegijoje. Jis buvo ir dabar yra populiarus kaimo rajonuose, nors miestie\xc4\x8diai j\xc4\xaf irgi m\xc4\x97gsta. Jis yra tap\xc4\x99s neatskiriama Triondelago kult\xc5\xabros dalis. Norvergijos kult\xc5\xabros ministras Trond Giske yra sak\xc4\x99s: \xe2\x80\x9eKiekvienas, kuris augo Triondelage kada nors yra ragav\xc4\x99s karsko\xe2\x80\x9c.\n_START_SECTION_\nVariantai\n_START_PARAGRAPH_\nAngliakalb\xc4\x97se \xc5\xa1alyse kavos variantas su degtine vietoje namin\xc4\x97s kartais vadinamas rusi\xc5\xa1ka kava (angl. Russian coffee), nors rusi\xc5\xa1ka kava taip pat pat vadina variant\xc4\x85 su plakta grietin\xc4\x97le. Norvegijoje pavadinimas karsk vartojamas daugiausia \xc5\xa1alies viduryje (Triondelagas, daugiausia \xc5\xa0iaur\xc4\x97s ir Piet\xc5\xb3 Triondelago apskritys). Kitose Norvegijos dalyse gali vadinti kitaip. Pvz., kaffedoktor ('kava daktaras') ar knikt (Hedmarko tarme 'valetas'). \xc5\xa0ie du pavadinimai populiar\xc5\xabs Hedmarko ir Oplando apskrityse. \xc5\xa0iaurin\xc4\x97je Norvegijoje j\xc4\xaf vadina rotar, nors dalis norveg\xc5\xb3 \xc5\xbeod\xc5\xbeiais kaffedoktor ir rotar vadina tik variant\xc4\x85 su cukrumi kavoje._NEWLINE_\xc5\xa0vedijoje \xc5\xa1is g\xc4\x97rimas vadinamas \xc5\xa1ved. kask, kaffekask ar kaffeg\xc3\xb6k, jis geriamas daugiausia centrin\xc4\x97je ir \xc5\xa1iaurin\xc4\x97je dalyse. Suomi\xc5\xb3 kalbos pietry\xc4\x8di\xc5\xb3 tarm\xc4\x97je \xc5\xa1is g\xc4\x97rimas vadinamas suom. kaffepl\xc3\xb6r\xc3\xb6 ar kaffebl\xc3\xb6r\xc3\xb6.\n_START_SECTION_\nParuo\xc5\xa1imas\n_START_PARAGRAPH_\nSumai\xc5\xa1ymo santykis kei\xc4\x8diamas priklausomai nuo naudojamo alkoholinio g\xc4\x97rimo stiprumo ir asmeninio skonio. Naudojant apie 96% namin\xc4\x99 paprastai daugiau pila kavos, negu namin\xc4\x97s. Naudojant normal\xc5\xb3 60% polsprit (legaliai Vinmonopolet pardavin\xc4\x97jamas spiritas) paprastai kava su juo mai\xc5\xa1oma santykiu 1:1._NEWLINE_Karske da\xc5\xbenai naudojama silpnesn\xc4\x97 kava nei geriama viena. Triondelage kaimo \xc5\xa1vent\xc4\x97se buvo \xc4\xafprasta tiekti kav\xc4\x85 puodeliuose, \xc4\xaf kuriuos pildavo pus\xc4\x99 puodelio \xe2\x80\x9eskystos kavos\xe2\x80\x9c._NEWLINE_Jei karskas per stiprus, alkoholio kiek\xc4\xaf galima suma\xc5\xbeinti padegus karsk\xc4\x85. Kuo kava kar\xc5\xa1tesn\xc4\x97, tuo alkoholis lengviau dega. \xc5\xa0altas karskas dega tik tada, jei alkoholio koncentracija vir\xc5\xa1ija 60-70%. Karskas suvokiamas subjektyviai stipresnis, kuo jis kar\xc5\xa1tesnis."